รัฐบาลออสเตรเลีย กำลังดำเนินงานปราบปรามชาวออสเตรเลีย ที่เดินทางท่องเที่ยวเพื่อมีเพศสัมพันธ์กับเด็ก
เวลานี้มีกฏหมายใหม่ของออสเตรเลีย มุ่งลงโทษชาวออสเตรเลีย ที่เดินทางท่องเที่ยวในต่างประเทศ เพื่อแสวงหาเพศสัมพันธ์กับเยาวชน
การท่องเที่ยวเพื่อมีเพศสัมพันธ์กับเด็กนั้น เป็นการแสวงประโยชน์ทางเพศเชิงพาณิชย์จากเด็กอีกรูปแบบหนึ่ง นอกเหนือไปจากการค้าประเวณีเด็ก การถ่ายภาพเด็กแบบลามกอนาจาร และการค้าเด็กเพื่อแสวงประโยชน์ทางเพศ ตามรายงานของ UNICEF นั้น แต่ละปีมีเด็กราว 2 ล้านคนทั่วโลกตกเป็นเหยื่อท่องเที่ยวทางเพศ เด็กบางคนอายุเพียง 5 ปี การท่องเที่ยวเพื่อมีเพศสัมพันธ์กับเด็กนั้นมีมากในเอเชีย และในอเมริกากลาง และอเมริกาใต้ ประเทศไทย กัมพูชา และคอสตาริก้า อยู่ในบรรดาจุดหมายปลายทางที่นักท่องเที่ยวต่างประเทศนิยมมากที่สุด นักท่องเที่ยวเหล่านั้น ส่วนใหญ่มาจากประเทศอุตสาหกรรมร่ำรวย รวมทั้งออสเตรเลีย ตอนนี้รัฐบาลออสเตรเลียกำลังดำเนินการให้มีกฏหมายที่กวดขัน รัดกุมขึ้น ในการต่อสู้ปราบปรามกิจการอันเลวทรามของนักท่องเที่ยวเพื่อมีเพศสัมพันธ์กับเด็ก รับฟังรายละเอียดเพิ่มเติมจากคุณประภัสสร อักขราสา